gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6704, del 01-02-2012 (2012/827)

Informació pública de l'alternativa tècnica del Programa d'Actuació Integrada per al desenvolupament de la Unitat d'Execució 19-B Sant Vicent del Pla General d'Ordenació Urbana de Llíria.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6704

Data del DOGV
:   01-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/827


Data del document
:   25-01-2012

Organisme emissor
:   Struogreen, SLU

Tipus de document
:   Anunci

Descriptors 

:   * Llíria
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada per al desenvolupament de la Unitat d'Execució 19-B Sant Vicent del Pla General d'Ordenació Urbana de Llíria. [2012/827]  
L'entitat Struogreen, SLU, amb CIF U80346009, en virtut de les facultats que em confereix l'article 134 de la Llei 16/2005, de 30 de desembre, Urbanística Valenciana (endavant LUV), en relació amb l'article 293 del Decret 67/2006, de 12 de maig, del Consell, mitjançant el qual s'aprova el Reglament d'Ordenació i Gestió Territorial i Urbanística (endavant ROGTU), sotmet a informació pública el Programa d'Actuació Integrada per al Desenvolupament de la Unitat d'Execució 19-B Sant Vicent del PGOU de Llíria.  
L'acord d'inici del procediment i les bases particulars per al desenvolupament de l'esmentat programa s'han aprovat pel Ple de l'Ajuntament, en sessió celebrada en data 20 d'octubre de 2011, havent-ne remés anunci del concurs de l'esmentat programa al Diari Oficial de la Unió Europea amb data 4 de novembre. Les bases particulars estan publicades al Butlletí Oficial de la Província de data 2 de novembre de 2011.  
De conformitat amb allò disposat a l'article 134.1 de la LUV, se sotmeten a informació pública tots els documents que formen part de l'alternativa tècnica presentada i en concret l'establida a l'article 126, apartats a i f de la LUV.  
L'esmentada documentació es troba protocol·litzada en la notaria de José Ignacio Martínez Vázquez, situada al carrer de Gerardo Ferrando, 3-1r, 46067 Llíria; l'horari en què es podrà realitzar la consulta és de dilluns a divendres de 09.00 a 14.00 hores i els dilluns i dimecres, de 16.00 a 19.00 hores. Així mateix una còpia d'aquest projecte estarà dipositada a l'Ajuntament de Llíria i es podrà consultar en horari d'atenció al públic de dilluns a divendres, tot això a l'empara d'allò establit a l'article 134.2 de la LUV.  
El règim de silenci administratiu, en cas d'inactivitat de l'administració, serà negatiu, tal com s'estableix a l'article 90 de la LUV en relació amb el 319 del ROGTU.  
  
València, 25 de gener de 2012.- L'administradora: Amalia Alabau Gavidia.
Diari Oficial de la Generalitat Valenciana


Sumari del DOGV 6695, del 19-01-2012 (2012/42)

Notificació de la sentència dictada en el judici ordinari número 3222/2009.
---------------------------------------------------------------------------

### Dades del document

Número de DOGV
:   6695

Data del DOGV
:   19-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/42


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 3222/2009. [2012/42]  
Judici ordinari 003222/2009-C  
Demandant: Tecnifont Simarro, SL.  
Procuradora: María Ramos Añó.  
Demandats: Fincavieja, SL, i Cartera de Bienes Inmuebles Mediterráneo, SL.  
Procurador/a: -  
Jesús Mario Abat Gallego, secretari d'aquesta ciutat i partit, faig saber:  
Que en el judici de referència s'ha dictat la Sentència de 16 de desembre de 2011, que té l'encapçalament i dispositiva, literalment, com segueix:  
«Sentència número 243/2011  
Castelló de la Plana, 16 de desembre de 2011.  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari, promogudes per la procuradora María Ramos Añó, que actua en nom de Tecnifont Simarro, SL, sota la direcció lletrada de María Carmen Monterde Cremades, contra Fincavieja, SL, (en rebel·lia) i contra Cartera de Bienes Inmuebles Mediterráneo, SL, (en rebel·lia).  
  
Dispositiva  
Estime íntegrament la demanda interposada per la procuradora María Ramos Añó, en nom i representació de Tecnifont Simarro, SL, contra Fincavieja, SL, i Cartera de Bienes Inmuebles Mediterráneo, SL.  
- Declare resolt el contracte de 5 de juny de 2009, subscrit entre Tecnifont Simarro, SL, i Fincavieja, SL.  
- Condemne les demandades Fincavieja, SL, i Cartera de Bienes Inmuebles Mediterráneo, SL, a pagar solidàriament la quantitat de tretze mil huitanta euros i vint-i-dos cèntims (13.080,22 euros), més els interessos legals d'aquesta suma.  
- I tot això amb la imposició expressa a costes.  
Notifiqueu aquesta resolució a les parts en els termes disposats, i advertiu-los que s'hi pot interposar un recurs d'apel·lació en contra, que s' interposarà davant d'aquest Jutjat dins del termini de 20 dies comptador des de l'endemà a la notificació, on s'exposen les al·legacions en què es base la impugnació, a més d'esmentar-hi la resolució objecte d'apel·lació i els pronunciaments que s'impugnen».  
Atés que es desconeix el domicili o la residència actuals de l'entitat demandada Fincavieja, SL, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.  
  
  
Castelló de la Plana, 20 de desembre de 2011.- El secretari: Jesús Mario Abat Gallego.
Diari Oficial de la Generalitat Valenciana


Sumari del DOGV 6799, del 19-06-2012 (2012/5857)

Aprovació definitiva de la modificació de les ordenances especials d'ús i volum del polígon la Mallà del pla parcial l'Áramo.
-----------------------------------------------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5857


Data del document
:   04-06-2012

Organisme emissor
:   Ajuntament d'Altea

Tipus de document
:   Anunci

Descriptors 

:   * Altea
    * pla d'urbanisme
    * administració local

Aprovació definitiva de la modificació de les ordenances especials d'ús i volum del polígon la Mallà del pla parcial l'Áramo. [2012/5857]  
Per acord del Ple de l'Ajuntament d'Altea, en sessió ordinària celebrada el dia 30 de març de 2012, ha sigut aprovada definitivament la modificació de les condicions d'edificació i ús de les ordenances especials d'ús i volum del polígon la Mallà del PP l'Áramo.  
  
Cosa que es fa pública per a general coneixement i efectes.  
  
Altea, 4 de juny de 2012.- L'alcalde president: Miguel Ortiz Zaragoza.
Diari Oficial de la Generalitat Valenciana


Sumari del DOGV 6779, del 22-05-2012 (2012/4890)

Depòsit dels estatuts de l'entitat empresarial denominada Federació d'Associacions de Servicis Empresarials (FASE).
-------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4890


Organisme emissor
:   Conselleria d'Educació, Formació i Ocupació

Tipus de document
:   Anunci

Depòsit dels estatuts de l'entitat empresarial denominada Federació d'Associacions de Servicis Empresarials (FASE). [2012/4890]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que han sigut depositats en esta oficina, adscrita a la Direcció General de Treball, Cooperativisme i Economia Social, l'acta de constitució i els estatuts de l'organització professional denominada Federació d'Associacions de Servicis Empresarials (FASE), l'àmbit territorial de la qual s'estén a la Comunitat Valenciana, i que va ser creada en la sessió constitutiva de 29 de febrer de 2012.  
  
La certificació està firmada pels promotors Tomás Guillén Gorbe, en nom de l'Associació d'Empreses de Consultoria del Terciari Avançat; Joaquín Garrido Mora, en nom de l'Associació Empresarial del Sector de les Tecnologies de la Informació i Comunicacions (TIC) de la Comunitat Valenciana (ESTIC); Ester Castellano Pérez, en nom de l'Associació d'Agències de Publicitat de la Comunitat Valenciana (AAPCV), i Pedro Alcover San Pedro, en nom de l'Associació Valenciana d'Enginyers Consultors (AVINCO).  
  
València, 7 de març de 2012.- L'encarregada de l'Oficina de Depòsit d'Estatuts d'Organitzacions Professionals: M. Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 6832, del 02-08-2012 (2012/7361)

Notificació de resolució. Expedient número PS2/2011.
----------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7361


Organisme emissor
:   Consell Valencià de l'Esport

Tipus de document
:   Anunci

Notificació de resolució. Expedient número PS2/2011. [2012/7361]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la resolució de l'expedient número PS 2/2011, instruït a Alfonso Barber Magraner, ja que no ha sigut possible notificar-li-la en l'últim domicili conegut.   
L'interessat disposa d'un termini de 15 dies naturals, a comptar del següent al d'esta publicació, per a accedir a l'expedient corresponent que hi ha en el Departament Jurídic i Assessorament d'Entitats Esportives del Consell Valencià de l'Esport, ubicat al carrer del Professor Beltrán Báguena, núm. 5, 3a planta, en horari de 09.00 a 14.00 h.   
  
Una vegada transcorregut el termini esmentat sense haver fet ús d'este dret, es considerarà notificat l'acte i es dictaran les resolucions oportunes.  
  
València, 5 de juliol de 2012.- El director general de l'Esport: Mateo Castellá Bonet.
Diari Oficial de la Generalitat Valenciana


Sumari del DOGV 6699, del 25-01-2012 (2012/556)

Formalització del contracte número A/19/2011. Adaptació i comunicació Projecte Campus d'Excel·lència Internacional.
-------------------------------------------------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/556


Data del document
:   19-01-2012

Organisme emissor
:   Universitat d'Alacant

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número A/19/2011. Adaptació i comunicació Projecte Campus d'Excel·lència Internacional. [2012/556]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: A/19/2011.  
2. Objecte del contracte  
2.1. Tipus de contracte: contracte de serveis.  
2.2. Descripció de l'objecte: adaptació i comunicació Projecte Campus d'Excel·lència Internacional.  
2.3. Servici finançat pel Ministeri d'Educació en el marc del Programa Campus.  
2.4. Adjudicació: publicada en el perfil del contractant en data 22 de novembre de 2011.  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: PNSP.  
4. Pressupost base de licitació  
4.1. Base imposable: 57.627,12 euros. IVA: 10.372,88 euros. Import total: 68.000,00 euros.  
5. Adjudicació  
5.1. Data: 10 de novembre de 2011.  
5.2. Contractista: Everis Spain, SLU.  
5.3. Nacionalitat: espanyola.  
5.4. Import d'adjudicació: base imposable: 56.000,00 euros. IVA: 10.080,00 euros. Import total: 66.080,00 euros.  
5.5. Data de formalització del contracte: 22 de novembre de 2011.  
  
  
Alacant, 19 de gener de 2012.- El rector p. d. f. (21 de maig de 2008), el vicerector d'Infraestructures, Espais i Medi Ambient:Vicente Montiel Leguey.
Diari Oficial de la Generalitat Valenciana


Sumari del DOGV 6759, del 23-04-2012 (2012/3878)

RESOLUCIÓ de 16 d'abril de 2012, del director general de Recursos Humans de la Sanitat, per la qual nomena els aspirants aprovats en el concurs oposició per a la provisió de vacants de Metge SAMU d'institucions sanitàries de l'Agència Valenciana de Salut.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6759

Data del DOGV
:   23-04-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3878


Data del document
:   16-04-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 d'abril de 2012, del director general de Recursos Humans de la Sanitat, per la qual nomena els aspirants aprovats en el concurs oposició per a la provisió de vacants de Metge SAMU d'institucions sanitàries de l'Agència Valenciana de Salut. [2012/3878]  
  
ANNEX / ANEXO  
  
De conformitat amb la base 7 de la Resolució de 2 de juliol de 2009, del director general de Recursos Humans, per la qual es convoca concurs oposició per a la provisió de vacants de Metge SAMU d'institucions sanitàries dependents de l'Agència Valenciana de Salut (DOCV núm. 6057, de 15.07.2009).  
En virtut de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, esta Direcció General de Recursos Humans de la Sanitat, resol:  
  
Nomenar personal estatutari fix els aspirants aprovats en el concurs oposició per a la provisió de vacants de Metge SAMU d'institucions sanitàries de l'Agència Valenciana de Salut, convocat per Resolució de 2 de juliol de 2009 (DOCV núm. 6057, de 15.07.2009), en la categoria esmentada i en els centres que figuren en l'annex.  
El termini de presa de possessió és d'un mes comptador a partir de l'endemà de la publicació d'esta resolució en el Diari Oficial de la Comunitat Valenciana. Perdran els drets derivats de la participació en el procés selectiu les persones que no s'hagen incorporat a la destinació quan haja transcorregut el termini, llevat de causa de força major o impossibilitat considerada així, després de l'audiència de la persona interessada, mitjançant una resolució motivada del director general de Recursos Humans de la Sanitat.  
Contra la present resolució es podran interposar els recursos especificats en la base 8 de la convocatòria.  
  
València, 16 d'abril de 2012.- El director general de Recursos Humans de la Sanitat: Javier Lázaro Lorente.
Diari Oficial de la Generalitat Valenciana


Sumari del DOGV 6817, del 12-07-2012 (2012/6851)

Informació pública de la modificació puntual d'instruments de planejament municipal PGOU, PEPRIs (Universitat, Sant Fransesc, Seu Xerea i Mercat) dotacions públiques de titularitat autonòmica.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6817

Data del DOGV
:   12-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6851


Data del document
:   02-07-2012

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual d'instruments de planejament municipal PGOU, PEPRIs (Universitat, Sant Fransesc, Seu Xerea i Mercat) dotacions públiques de titularitat autonòmica. [2012/6851]  
El Ple de l'Ajuntament, en sessió de 29 de juny de 2012, ha adoptat l'acord següent:  
«Vist el document formulat per la Conselleria d'Hisenda i Administració Pública, presentat amb data 21 de juny de 2012, l'informe del director general de Patrimoni de l'esmentada Conselleria, els informes emesos pels Servicis Municipals de Planejament i de Gestió de Centre Històric i el dictamen de la Comissió Informativa d'Urbanisme, Qualitat Urbana i Vivenda, s'acorda:  
  
Primer. Sotmetre a informació pública, pel termini d'un mes, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió en la localitat i en la pàgina web municipal, el document de modificació puntual d'instruments de planejament municipal PGOU, PEPRIs (Universitat, Sant Fransesc, Seu Xerea i Mercat) dotacions públiques de titularitat autonòmica, promogut per la Conselleria d'Hisenda i Administració Pública de la Generalitat Valenciana i que afecta els immobles sitis als carrers Amadeu de Savoia, 2 i 4, Colom, 32 i Pizarro, 3, Colom, 80, Nàquera, 9, plaça Nàpols i Sicília, 6 i Miquelet, 5.  
  
Segon. Sol·licitar informe la Direcció General de Patrimoni Cultural Valencià de la Conselleria de Turisme, Cultura i Esport.»  
  
I de conformitat amb el que establixen els articles 90.2, i 83.2.a de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública, durant el termini d'un mes, per a la presentació d'al·legacions, a comptar de l'endemà de la publicació del present acord en els diaris corresponents, estant l'expedient a disposició del públic en les dependències de l'Ajuntament, carrer d'Amadeu de Savoia, número 11, pati A, segona planta, Servici de Gestió del Centre Històric, Secció de Gestió i Planejament, en horari d'atenció al públic, podent consultar-se en la web municipal .  
  
  
València, 2 de juliol de 2012.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 6749, del 05-04-2012 (2012/3096)

Notificació de la sentència dictada en el juí ordinari número 2233/2010.
------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3096


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el juí ordinari número 2233/2010. [2012/3096]  
Procediment ordinari 002233/2010   
Part demandant: Riegos Iberia Regaber, SA.   
Part demandada: Comercial Tecni-Reg, SL.   
Sobre: ordinaris.   
En el juí a què es fa referència s'ha dictat la sentència que té la dispositiva següent:  
«Dispositiva  
Estime la demanda interposada per Riegos Iberia Regaber, SA, que compareix assistida per la procuradora dels tribunals María José Soler i defensada pel lletrat Asier Díaz Pousadas; actua José Font en substitució, contra la mercantil Comercial Tecni-Reg, SL, declarada en rebel·lia, declare que la demandada deu, a l'actora, la suma reclamada, i condemne en conseqüència, a la mercantil Comercial Tecni-Reg, SL, a pagar a l'actora la suma de 10.155,14 euros en concepte de principal, més els interessos legals de l'article 7 de la Llei 3/2004 produïts des del 19 de gener de 2009 i computats sobre la quantia de 3.283,29 euros i els produïts des del 19 de febrer de 2009 i computats sobre la quantia de 6.871,85 euros.  
Una vegada dictada la sentència s'aplicaran els interessos de l'article 576 de la Llei d'Enjudiciament Civil que seran així mateix els legals de la Llei 3/2004.  
S'imposen les costes processals a la part demandada.  
Contra esta sentència es pot interposar un recurs d'apel·lació, que s'interposarà davant d'este Jutjat, dins del termini de cinc dies comptador des que es notifique a les parts.  
El recurs s'interposarà per escrit dins del termini de cinc dies hàbils comptats des de l'endemà de la notificació, amb expressió de la infracció comesa al parer del recurrent, sense estos requisits no s'admetrà el recurs (articles 451 i 452 de la LECn), amb la consignació del dipòsit establit en al disposició addicional quinzena de la reforma de la Llei Orgànica del Poder Judicial, Llei Orgànica 1/2009, de 3 novembre, en el compte de Banesto número 4859/0000/00/2233/10.   
Esta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència.  
  
Diligència. Dénia, 11 d'octubre de 2011.  
L'estenc jo, el secretari judicial, per a fer constar que este edicte s'ha fixat en el dia de hui al tauler d'anuncis.  
  
En done fe.  
  
Dénia, 21 d'octubre de 2011.- El secretari judicial: Jesús Lorenzo Álvarez.